text: [{"text_idx": "#000001", "text": "Kann enda i\u0301 fongsuli innan forsetavali\u00f0"}, {"text_idx": "#000002", "text": "So hendi ta\u00f0, sum allur heimurin hevur bi\u0301\u00f0a\u00f0 eftir. Fyrrverandi amerikanski forsetin Donald Trump er loksins vor\u00f0in a\u0301k\u00e6rdur fyri brotsverk. Talan er um loyniligu skj\u00f8lini hann to\u0301k vi\u00f0 s\u00e6r u\u0301r Hvi\u0301tu Hu\u0301sunum eftir seinasta forsetaval."}, {"text_idx": "#000003", "text": "Serstaki a\u0301k\u00e6rin, Jack Smith, sum l\u00f8gma\u0301lara\u0301\u00f0harrin Garland i\u0301 fj\u00f8r setti til at kanna fleiri ma\u0301l, i\u00f0 Donald Trump er partur av, lat i\u0301 na\u0301tt ta fyrstu bumbuna falla. Hann hevur nu\u0301 no\u0301g miki\u00f0 av pro\u0301gvum til at kunna a\u0301k\u00e6ra Donald Trump i\u0301 ma\u0301linum um handfaringina av loyniligu skj\u00f8lunum, i\u00f0 Trump av si\u0301num eintingum to\u0301k vi\u00f0 s\u00e6r til heim si\u0301tt i\u0301 Florida. Fleiri av skj\u00f8lunum ver\u00f0a mett at kunna ska\u00f0a trygdina hja\u0301 USA, um tey koma i\u0301 skeivar hendur."}, {"text_idx": "#000004", "text": "Trump hevur fingi\u00f0 bo\u00f0 um at m\u00f8ta i\u0301 do\u0301mhu\u0301sinum i\u0301 Miami ty\u0301sdagin. Samb\u00e6rt bretska bla\u00f0num The Guardian, snu\u0301gva a\u0301k\u00e6rurnar seg um, at Trump vitandi hevur tiki\u00f0 og goymt tilfar um tjo\u0301\u00f0artrygdina."}, {"text_idx": "#000005", "text": "Ma\u0301li\u00f0 um loyniligu skj\u00f8lini vaktu sera sto\u0301ran ans i\u0301 fj\u00f8r, ta\u0301 FBI rannsaka\u00f0i hu\u0301sini hja\u0301 Trump i\u0301 Mar-a-Lago i\u0301 Florida. Ta\u0301 vo\u0301r\u00f0u funnin 13.000 skj\u00f8l, harav 100 vo\u0301r\u00f0u merkt sum klassifisera\u00f0. Ein av sakf\u00f8rarunum hja\u0301 Trump hev\u00f0i annars sagt fra\u0301, at \u00f8ll sli\u0301k skj\u00f8l vo\u0301r\u00f0u latin aftur til Hvi\u0301tu Hu\u0301sini."}, {"text_idx": "#000006", "text": "Vi\u00f0 hesi a\u0301k\u00e6runi er Trump a\u0301k\u00e6rdur i\u0301 tveimum ma\u0301lum. I\u0301 mars var\u00f0 hann a\u0301k\u00e6rdur i\u0301 ma\u0301li i\u0301 New York um at hava goldi\u00f0 fyrrverandi pornostjo\u0301rnu pening fyri at tiga. I\u0301 ti\u0301 ma\u0301linum hevur hann sagt seg vera o\u0301sekan. Fleiri h\u00f8gtstandandi republikanarar hava u\u0301ttala\u00f0, at talan er um ein svartan dag i\u0301 amerikanskari s\u00f8gu."}, {"text_idx": "#000007", "text": "Amerikanskir mi\u00f0lar h\u00f8vdu annars rokna\u00f0 vi\u00f0, at a\u0301k\u00e6ra fo\u0301r at ver\u00f0a reist i\u0301 ma\u0301linum um a\u0301lopi\u00f0 a\u0301 Kongressina, har fleiri kanningar vilja vera vi\u00f0, at Trump var upphavsma\u00f0urin til ta hendingina. Nu\u0301 ver\u00f0ur hildi\u00f0, at serstaki almenni a\u0301k\u00e6rin Smith hevur valt ma\u0301li\u00f0 um loyniskj\u00f8lini fyrst, ti\u0301 ta\u00f0 er b\u00e6\u00f0i skjo\u0301tari og l\u00e6ttari at handfara og at pro\u0301gvini eru so miki\u00f0 go\u0301\u00f0, at ma\u0301li\u00f0 kann avgrei\u00f0ast innan ri\u0301muliga ti\u0301\u00f0."}, {"text_idx": "#000012", "text": "Javnst\u00f8\u00f0unevndin: R\u00e6\u00f0isr\u00e6tturin skal liggja hja\u0301 kvinnuni"}]